न्यूयॉर्क से फ्लोरिडा तक पत्नी मेलानिया साथ नहीं थीं, बेटी इवांका और दामाद छुट्टियां मनाते रहे
Donald Trump Cases; Melania Trump was not seen with her husband मंगलवार को न्यूयॉर्क के कोर्ट में पेशी के दौरान और इसके बाद प्रेस कॉन्फ्रेंस में डोनाल्ड ट्रम्प के साथ पत्नी मेलानिया नजर नहीं आईं। इतना ही नहीं
मंगलवार को न्यूयॉर्क के कोर्ट में पेशी के दौरान और इसके बाद प्रेस कॉन्फ्रेंस में डोनाल्ड ट्रम्प के साथ पत्नी मेलानिया नजर नहीं आईं। इतना ही नहीं, व्हाइट हाउस में इस पूर्व राष्ट्रपति के एडवाइजर रहे बेटी और दामाद भी साथ नहीं थे। बेटी इवांका और दामाद जेरार्ड कुश्नर व्योमिंग में छुट्टियां मना रहे थे।
अब अमेरिकी मीडिया का एक हिस्सा सवाल उठा रहा है कि इतने बड़े केस का सामना कर रहे ट्रम्प को क्या परिवार ने अकेला छोड़ दिया। 2020 में कुछ मीडिया रिपोर्ट्स में दावा किया गया था कि मेलानिया और ट्रम्प के रिश्ते खराब हो चुके हैं और वो तलाक ले सकते हैं। खास बात यह है कि तमाम कयासों के बावजूद ट्रम्प और मेलानिया ने इन खबरों पर कुछ नहीं कहा था।
मंगलवार को पेश हुए थे
ट्रम्प पर मंगलवार को मैनहैटन की कोर्ट में 34 आरोप तय किए गए। उन पर पॉर्न स्टार स्टॉर्मी डेनियल को पैसे देकर चुप कराने और इलेक्शन कैंपेन के दौरान बिजनेस रिकॉर्ड में हेराफेरी करने के केस चल रहा है। अमेरिकी इतिहास में पहली बार किसी प्रेसिडेंट पर आपराधिक केस चलाया जा रहा है।
कोर्ट में ट्रम्प ने खुद को निर्दोष बताया। उन्होंने कहा- मैंने कोई अपराध नहीं किया। मैनहैटन कोर्ट ने ट्रम्प की जमानत या गिरफ्तारी पर कोई फैसला नहीं सुनाया। अगली सुनवाई 4 दिसंबर को होगी।
ट्रम्प सुनवाई से एक दिन पहले सोमवार दोपहर करीब 12 बजे फ्लोरिडा से न्यूयॉर्क के लिए निकले थे। न्यूयॉर्क में वे अपने ट्रम्प टावर में ठहरे। अगले दिन मंगलवार को उन्होंने सुबह 11:30 बजे कोर्ट में सरेंडर कर दिया। 57 मिनट सुनवाई के बाद दोपहर 12:30 बजे फ्लोरिडा के लिए रवाना हो गए। यहां उन्होंने अपने घर मार-ए-लागो में रात सवा आठ बजे स्पीच दी।
दूसरी बार मेलानिया नदारद
पहले लगे थे तलाक के कयास
